Document ID: 32006D0573

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 18ης Αυγούστου 2006 για το διορισμό των μελών της επιστημονικής επιτροπής για τις οριακές τιμές επαγγελματικής έκθεσης σε χημικούς παράγοντες για νέα θητεία (2006/573/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: την απόφαση 95/320/ΕΚ της Επιτροπής, της 12ης Ιουλίου 1995, σχετικά με τη συγκρότηση επιστημονικής επιτροπής για τα όρια έκθεσης, κατά τη διάρκεια της εργασίας, σε χημικές ουσίες (1), εφεξής «η επιτροπή», και ιδίως το άρθρο 3, τον κατάλογο των υποψηφίων που υπέβαλαν τα κράτη μέλη, Εκτιμώντας τα ακόλουθα: (1) Το άρθρο 3 παράγραφος 1 της απόφασης 95/320/ΕΚ ορίζει ότι η επιτροπή αποτελείται από 21 μέλη, κατ’ ανώτατο όριο, τα οποία επιλέγονται μεταξύ κατάλληλων υποψηφίων που προτείνονται από τα κράτη μέλη και τα οποία καλύπτουν το πλήρες φάσμα των επιστημονικών ειδικοτήτων που απαιτούνται για την εκτέλεση της εντολής της επιτροπής. (2) Το άρθρο 3 παράγραφος 2 της απόφασης 95/320/ΕΚ ορίζει επίσης ότι η Επιτροπή διορίζει τα μέλη της επιτροπής, βάσει της αποδεδειγμένης επιστημονικής πραγματογνωμοσύνης και πείρας τους όσον αφορά την ανάγκη κάλυψης των διαφόρων ειδικών τομέων. (3) Το άρθρο 3 παράγραφος 4 της απόφασης 95/320/ΕΚ ορίζει ότι η θητεία των μελών της επιτροπής είναι τριετής και ανανεώσιμη. Μετά την εκπνοή της περιόδου των τριών ετών, τα μέλη της επιτροπής συνεχίζουν να ασκούν τα καθήκοντά τους μέχρις ότου αντικατασταθούν ή ανανεωθεί η θητεία τους. (4) Με την απόφασή της με ημερομηνία 2 Οκτωβρίου 2002, η Επιτροπή διόρισε τα μέλη της επιστημονικής επιτροπής για τις οριακές τιμές επαγγελματικής έκθεσης σε χημικούς παράγοντες για την τρίτη θητεία, από την 1η Απριλίου 2002 έως τις 31 Μαρτίου 2005 (2). (5) Επομένως, πρέπει να διοριστούν τα μέλη της εν λόγω επιτροπής για τέταρτη θητεία (από την 1η Ιουλίου 2006 έως τις 30 Ιουνίου 2009). (6) Όπως προβλέπεται στο άρθρο 3 παράγραφος 2 της οδηγίας 95/320/ΕΚ, η Επιτροπή πραγματοποίησε διαβούλευση με τα κράτη μέλη, ΑΠΟΦΑΣΙΖΕΙ: Άρθρο μόνο Η Επιτροπή διορίζει τα ακόλουθα μέλη της επιστημονικής επιτροπής για τις οριακές τιμές επαγγελματικής έκθεσης σε χημικούς παράγοντες για την τρίτη θητεία, από την 1η Ιουλίου 2006 έως τις 30 Ιουνίου 2009. Bertazzi, Prof. Pier Alberto Ιταλία Bolt, Prof. Hermann Γερμανία Dominique, Dr. Lison Βέλγιο Fabiánová, Dr. Eleonóra Σλοβακία Foà, Prof. Vito Ιταλία González, Dr. Enrique Ισπανία Greim, Prof. Helmut Γερμανία Hartwig, Prof. Andrea Γερμανία Hay, Prof. Alastair Ηνωμένο Βασίλειο Hudak, Dr. Aranka Ουγγαρία Johansson, Prof. Gunnar Σουηδία Levy, Prof. Leonard Ηνωμένο Βασίλειο Masschelein, Prof. Raphaël Βέλγιο Meldrum, Mrs. Maureen Ηνωμένο Βασίλειο Nielsen, Prof. Gunnar Δανία Nordman, Prof. Hendrik Φινλανδία Pospischil, Dr. Erich Αυστρία Pratt, Dr. Iona Ιρλανδία Skowron, Dr. Jolanta Πολωνία Stuecker, Dr. Isabelle Γαλλία Woutersen, Dr. Ruud A. Κάτω Χώρες. Βρυξέλλες, 18 Αυγούστου 2006.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 82
1362
5769
1163

EuroVoc IDs (Expanded): 82
1362
5769
1163

Dataset Source: meu

Split: train